
LATVIJAS REPUBLIKAS MINISTRU KABINETS

	19.05.2008
	Noteikumi nr. 340


Rīgā 

Noteikumi par zvērinātu notāru eksāmena maksas apmēru un maksāšanas kārtību


(prot. Nr.31  28.§)

 

Izdoti saskaņā ar 

Notariāta likuma 20.panta otro daļu 

 

1. Noteikumi nosaka zvērinātu notāru eksāmena (turpmāk – eksāmens) maksas apmēru un maksāšanas kārtību. 

 

2. Eksāmena maksas apmērs ir 150 latu katram zvērināta notāra amata pretendentam (turpmāk – pretendents). 

 

3. Persona, kas vēlas kārtot eksāmenu, eksāmena komisijas locekļu atlī​dzības un eksāmena organizēšanas izdevumu segšanai iemaksā Latvijas Zvērinā​tu notāru padomes kredītiestādes kontā eksāmena maksu. Eksāmena maksu iemaksā, pirms iesniedz tieslietu ministram iesniegumu, kurā persona apliecina vēlēšanos kārtot eksāmenu, kā arī atbilstību Notariāta likuma 16.panta prasībām.

 

4. Iemaksāto eksāmena maksu personai neatmaksā (izņemot šo noteikumu 5.punktā noteikto gadījumu). 

 

5. Pretendents, kas nav ieradies kārtot eksāmenu attaisnojoša iemesla dēļ, 30 dienu laikā no izsludinātā eksāmena norises dienas iesniedz Latvijas Zvērinātu notāru padomei iesniegumu ar lūgumu pārskaitīt iemaksāto eksāmena maksu pretendenta iesniegumā norādītajā kredītiestādes kontā vai saglabāt to līdz nākamajam izsludinātajam eksāmenam. Ja attiecīgais pretendents nav iesniedzis šo noteikumu 3.punktā minēto iesniegumu līdz nākamajam izsludinātajam eksāmenam vai nav ieradies uz to, iemaksāto eksāmena maksu neatmaksā.

